Tienerseun doodgeskok - Ongelukke - Republikein
Wednesday, May 27th, 10:47:43
'n Tienerseun is Saterdag op Usakos doodgeskok toe hy glo duiwe op 'n dak wou vang.
Volgens die Namibiese polisie se misdaadverslag is die lewelose liggaam van Jeffrey Katanga Gaiseb (16) omstreeks 11:00 op die dak van 'n huis in Lindequeststraat op dié dorp in die Erongostreek gevind.
"Gaiseb het aan 'n ooggetuie gesê hy gaan duiwe op 'n dak by 'n sekere Groen Huis in dié straat gaan vang. Die ooggetuie het hom glo gevolg en gesien hoe hy in 'n gat op die huis se dak klim," lui die verslag.
Volgens die getuie was daar niemand by die huis nie.
"Gaiseb het vermoedelik doodgeskok. Sy naasbestaandes is van sy dood ingelig en die ondersoek duur voort," sê die polisie. Italiaanse regering wantrou Merkel | Die Vryburger
Italiaanse regering wantrou Merkel
Dit wil voorkom asof die nasionalistiese Italiaanse regering nie baie vertroue het in Angela Merkel se koalisieregering van Duitsland met betrekking tot immigrasie en grensbeheer nie.
Die Duitse minister van binnelandse sake, Horst Seehofer, het gesê hy was oortuig daarvan dat Berlyn en Rome ’n ooreenkoms sou kon bereik om immigrante terug te stuur teen die einde van Julie.
Die Italiaanse regering sê egter hulle vereis ’n wyer Europese Unie grensbeveiliging waaroor eers ooreengekom moet word.
Die immigrante wat Duitsland aan Italië wil terugstuur, het nie byval gevind by die nasionaliste nie, en dit duidelik gemaak dat hulle geen onwettige immigrante sal wil ontvang nie.
Horst Seehofer het in Oostenryk vergader met die afvaardiging uit Italië maar kon nie tot ’n vergelyk kom alvorens die Italiaanse eis oor beter grensbeheer nie in werking is nie.
Die regse leier van die Italiaanse Liga wat deel vorm van die koalisieregering is bekend daarvoor dat hy geen toegewings sal maak oor die toelating van onwettige immigrante na sy land nie, en het verskeie kere reeds skerp uitlatings gemaak oor die vreemdelinge wat na Europa wil kom onder die dekmantel as vlugtelinge wat asiel soek.